נוע"ם

נוע"ם (ראשי תיבות של נוער מסורתי) היא תנועת הנוער של התנועה המסורתית בישראל (קונסרבטיבית).
 היסטוריה 
התנועה הוקמה בשנת 1977 וכיום יש לה 14 מוקדים ברחבי הארץ, ומעניקה פעילות חינוכית בלתי פורמלית לילדים ונוער בגילאי כיתות ג'–יב'.

נוע"ם רואה עצמה כתנועה ציונית א-מפלגתית עולמית השואפת להנחיל ערכים יהודיים מסורתיים יחד עם ערכים מודרניים לחברה באופן פלורליסטי, לפי העיקרון המנחה של "יהדות פתוחה, כהלכה" עם "דרך ארץ" ופעילות לקידום חברה שוויונית צודקת ודמוקרטית. צבעי התנועה הם ירוק וכתום.

הפעילויות בנושאים שונים וישנו דגש רב על חיבור למקורות, תיקון עולם ומעורבות חברתית. בנוסף מתקיים קורס הדרכה לתלמידי כיתות ט'. בנוע"ם קיים גם מערך תיכוניסטים, לתלמידי תיכון. בנוסף לפעילות השבועית הסדירה בשלושת אגפים אלו, ישנם גם "מפעלים ארציים" המאגדים חניכים מכל הארץ, סביב מועדי ישראל ושבתות. בראש תנועת הנוער עומדת מועצת נוע"ם המורכבת מתלמידי כיתות י'–י"ב המרכיבים 8 ועדות שחולשות על כל תחומי פעילות התנועה.

לנוע"ם ישנן תנועות אחיות בבריטניה, גרמניה, ברזיל, ארגנטינה, קניה, ספרד, אוגנדה, צ'ילה, אוסטרליה, שוודיה, מקסיקו, צרפת ובאוקראינה שנקראות גם הן נוע"ם. בארצות הברית ובקנדה קיימת תנועת "USY"  שהיא גם חלק מתנועת היהדות הקונסרבטיבית.

ערכי היסוד
התנועה מגדירה שישה ערכי יסוד לפעילותה:
 קהילה פלורליסטית
 דמוקרטיה, שלום ושוויון
 יהדות מסורתית (קונסרבטיבית) יוצרת
 מעורבות חברתית ותיקון עולם
 אחריות, עצמאות וקבלת החלטות
 ציונות ואהבת הארץ

אג'נדות התנועה
לנוע"ם ישנן חמש אג'נדות הממקדות את המעורבות החברתית של התנועה. הארגון תומך בהן ומנסה לקדם אותן בסדר היום כחלק מערך התעל"ה של התנועה. כל שלוש שנים אנשי השכבה הבוגרת (שכבות התיכון והש"ש) של התנועה בוחרים מחדש באופן ארצי את האג'נדות של נוע"ם, בכינוס ארצי בחג החנוכה המכונה "ועידה". 

האג'נדות הנוכחיות של נוע"ם, שנבחרו בדצמבר 2025, הן:
שמירה על איכות הסביבה
שיקום החברה הישראלית מהשבעה באוקטובר
ערבות הדדית ותמיכה באוכלוסיות מוחלשות
קידום שוויון מגדרי
מאבק באלימות מינית

 מטרות מוצהרות
רוח הפעילות
 יצירת תהליך חינוכי רציף לפעילי נוע"ם מילדות לבגרות ברוח חזון וערכי התנועה.
 סיפוק לימוד וחוויה יהודית-מסורתית לפעילי נוע"ם.
 יצירת אווירה קהילתית המעניקה יחס אישי ואהבת החניכים והצוות.
 שילוב כל גוני האוכלוסייה בנוע"ם והגדלת מספר הפעילים.

מנהיגות ומעורבות
 העצמת התיכוניסטים במתן הזדמנויות להובלת התנועה.
 יצירת מחויבות להירתמות ועשייה של בני הנוער והצוות בתנועה ובחברה הישראלית וקיום ערך התעל"ה.

צוות
 בניית צוות הפועל במשותף.
 פיתוח הצוות כדמויות חינוכיות משמעותיות שיהוו כתובת לצרכים שונים של הפעילים.

התנועה המסורתית
 חיזוק הקשר ההדדי בין נוע"ם לתנועה המסורתית וקהילותיה.
 השתלבות בתהליך גיבוש זהותה היהודית של המדינה.
 חדירה למודעות והכרה על ידי החברה הישראלית.

תרבות ארגונית
 יצירת תרבות ארגונית לומדת ויעילה.
 מתן מענה ושירות מקצועי ואיכותי לפעילי התנועה והוריהם, קהילות התנועה וכל דורש.

סניפים
לנוע"ם ישנם 16 סניפים ברחבי הארץ המחולקים לפי חטיבות אזוריות. חטיבת שהם: מודיעין, מזכרת בתיה, קטורה וירושלים – רמות ציון, ותלפיות מזרח. חטיבת ברקת: רעננה, תל אביב צפון , יד אליהו ֿ(תל אביב), רחובות, קרית גת, ובאר שבע. חטיבת ספיר: חיפה, זכרון יעקב,  חנתון וכפר ורדים. הסניף הראשון של התנועה הוקם ב-1978, רמות ציון 

מועצת נוע"ם
בנוע"ם ישנה מועצה שנקראת "מועצת נוע"ם" – גוף שנבחר בבחירות דמוקרטיות על ידי שכבת התיכוניסטים ומורכב מהם. המועצה היא הגוף המוביל והמנהיג של התנועה, אחראי על הוצאה לפועל של פרויקטים בתחומים שונים, בנוסף לכך שהיא מהווה גוף מקשר בין התיכוניסטים להנהלה ולצוות התנועה. המועצה מורכבת מ-6 ועדות החולשות על כלל מרכיבי ומאפייני התנועה. ועדת חיברות ובוגרים: אחראית על הגיבוש והוויי של שכבת התיכון, ועל הקשר עם בוגרי התנועה. ועדת תקשורת: אחראית על כל הקשור בתקשורת (מדיה, עיתונות, פרסום והפצה, גיוסים, קשרי חוץ). ועדת מסורת: אחראית על המסורת התנועתית והדתית. ועדת תעל"ה: אחראית על המעורבות החברתית בתנועה. ועדת החטיבות :(המכילה יושבי ראש לכל ועדה: שהם, ספיר וברקת) אחראים על תהליכים ואירועים בחטיבות האזוריות. ועדת הדרכה: אחראית על שיפור רמת ההדרכה בתנועה, היא אחראית גם על הכשרת תיכוניסטים.

 מפעלים ארציים 
טיול סוכות

סמינר סוכות (שכב״ג)

סמינר חנוכה (שכב״ג)

שבתון ארצי

שבתון שכבה (שכב״ג) 

טיול פסח

סמינר פסח (שכב״ג) 

מחנה רמה

 מחנה רמה נוע׳׳ם 
מחנה רמה הוא המחנה הארוך ביותר שיש לתנועת נוער להציע. מחנה רמה אורכו עד כשלושה שבועות, במחנה החניכים עוברים תכנים חינוכים, הם עוברים חוגים על מספר נושאים ביהדות. במחנה רמה ישנו איסור על חניכים להיות בטלפון. למעלה מעשור מחנה רמה היה ביער חנתון, אך אילוצים של התנועה גרמו לכך שהמחנה עבר ליער יתיר. במחנה רמה מתקיימים מספר ימי שיא

יום נוע״ם- תחרות בין החטיבות. ספיר, שהם וברקת.

ערב בוגרים- ערב שבו בוגרי נועם מכל השנים מתכנסים, בנוסף באותו ערב שכבת עולים לי״ב חושפים את השם שלהם, שם זה ילך איתם עד אחריי הגרעין. באותו יום מסיימי י״ב מקבלים שרוך ירוק המסמל את מעברם ממד׳׳צים (מדריכים צעירים) למד״בים (מדריכים בוגרים).

שבת לבנה- שבת שבה שכבת נופים (העולים לשכבה י׳) מעירים את כל המחנה. באותה שבת כל המחנה לובש לבן, יש באותו יום טקס וריקוד מסורתי של שכבת נופים. השבת היא הכנה לטקס שרוך לבן שמתקיים בסוף המחנה. 

טקס שרוך לבן- בסיום המחנה שכבת נופים מקבלת שרוך לבן, שרוך זה מסמל את היותם מדריכים, בעצם מסמן את סיום קורס ההדרכה שלהם והפיכתם למדריכים.

 הגשמה וגרעיני נח"ל 
לנוע"ם ישנם חמישה מוקדי שנת שירות ברחבי הארץ: ירושלים, חיפה, תל אביב, באר שבע וקיבוץ קטורה. לכל קומונה ישנה עשיה חברתית שונה, קומונת ירושלים עוסקת בעשיה חינוכית בתחום אקטיביסטי-רב תרבותי. קומונת חיפה פועלת בין היתר עם ילדים בחינוך מיוחד. קומונת תל אביב מקדמת ילדים ונוער בסיכון. קומונת קטורה עוסקת בחיי קיבוץ ונוער בסיכון, וקומונת באר שבע עובדת עם נוער בסיכון. כהמשך למוקדי שנת השירות שלה ישנו גרעין הנח"ל. "פרק ההקמה" של גרעין הנח"ל מתקיים בקטורה. בנוסף לנוע"ם יש מוקד "פרק משימה"
לנוע"ם ישנה רשימה ארוכה של גרעיני נח"ל ותנועת בוגרים של צעירי התנועה המסורתית בשם מרום.

מכינת נוע"ם
מכינת נוע"ם קול עמי היא מכינה חצי-שנתית ייחודית המשלבת צעירים ישראליים מכל הארץ עם צעירי יהדות התפוצות. המכינה, הממוקמת בקיבוץ קריית ענבים שבהרי ירושלים, מעודדת פיתוח של זהות אישית יהודית ועולמית, ומאפשרת למשתתפים בה לעבור תהליך של למידה מעמיקה בכיתה ומחוץ לה. יחד, כקהילה, אנו מייצרים מפגשים עם כל פניה של עם ישראל ומדינת ישראל, רוכשים כישורי מנהיגות ומאתגרים את מחשבותינו ואת של חברינו.

צהרוני נוע"ם
רשת הצהרונים הוקמה במטרה להפגיש בין ילדים/ות מבתים שונים ומגוונים על הרצף היהודי-ישראלי (חילונים, מסורתיים ודתיים) במטרה לבסס את זהותם ולייצר לבסוף חברה מכילה, שוויונית ודמוקרטית בהתאם לערכי ארגון נוע"ם. אנו מאמינים בחברה סובלנית שחיה יחדיו תוך יצירת חיים משותפים, ועל כן יש ליצור היכרות, וללמד פתיחות מחשבתית וקבלת השונה כבר מגילאים צעירים. אגף צהרונים משלבים מונה לנכון צהרון אחד ומסגרות חינוך בלתי-פורמליות מגוונות.

יישובים
 בקיבוץ קטורה בעבר נוע"ם קיימה את גרעין הנח"ל. הקיבוץ אינו משויך לתנועה המסורתית.
 קיבוץ חנתון הקיבוץ של התנועה המסורתית ונוע"ם משתמשת בו לחלק מהמפעלים הארציים, בנוסף כיום מקיימת נוע"ם את "פרק ההקמה" של גרעין הנח"ל שלה בקיבוץ.

סמלי התנועה
 חולצת התנועה 
חולצת התנועה היא חולצה ירוקה עם שרוך ( כתום לחניך, אדום לקורס הדרכה, לבן למדריך צעיר וירוק למדריך בוגר)  וסמל התנועה שהוא העץ שענפיו יוצרים את האותיות נ׳ ו׳ ע׳ ו-ם׳ וכך את שם התנועה, על כיס השמאלי.

קישורים חיצוניים



חוקת נועם

 הערות שוליים 

קטגוריה:תנועות נוער עבריות
קטגוריה:ארגונים רפורמיים וקונסרבטיביים בישראל
קטגוריה:ישראל: ארגוני נוער
קטגוריה:יהדות קונסרבטיבית בישראל
קטגוריה:קטורה
קטגוריה:ארגונים החברים בפורום תג מאיר